text: [{"text_idx": "#000001", "text": "U\u0301rslit fra\u0301 yvirlitstrolingunum i\u0301 summar"}, {"text_idx": "#000003", "text": "Jan Ziskasen er farin fra\u0301 sum samtaksstjo\u0301ri i\u0301 F\u00f8roya Tele, og William Joensen, fi\u0301ggjarstjo\u0301ri, tekur fyribils vi\u00f0 stjo\u0301rastarvinum. Nevndin i\u0301 F\u00f8roya Tele ynskir at seta u\u0301t i\u0301 korti\u00f0 av ny\u0301ggjum, og ti\u0301 ver\u00f0ur ein menningartilgongd sett i\u0301 verk i\u0301 samtakinum."}, {"text_idx": "#000004", "text": "A\u0301lit um universitetssju\u0301krahu\u0301s handa\u00f0 landssty\u0301riskvinnuni"}, {"text_idx": "#000005", "text": "Stong Havstovuna og opna Bankan"}, {"text_idx": "#000006", "text": "24FO.NEWS > Fo\u0301lk og Fri\u0301ti\u0301\u00f0 > Ver virkin vi\u00f0 okkum i\u0301 januar!"}, {"text_idx": "#000007", "text": "Ver virkin vi\u00f0 okkum i\u0301 januar!"}, {"text_idx": "#000008", "text": "Fyri tri\u00f0ju fer\u00f0 almannakunnger Fo\u0301lkaheilsura\u0301\u00f0i\u00f0 \u201cVirkin januar\u201d a\u0301lmanakkan, sum er ein a\u0301lmanakki vi\u00f0 31 uppskotum til, hvussu tu\u0301 kanst styrkja sa\u0301larligu heilsuna i\u0301 januar."}, {"text_idx": "#000009", "text": "Eitt ny\u0301tt a\u0301r er a\u0301 ga\u0301ttini og ti\u0301skil eitt gott h\u00f8vi til at seta s\u00e6r ny\u0301ggjar avbjo\u0301\u00f0ingar og royna okkurt ny\u0301tt, sum vit fra\u0301 gransking vita er gott fyri sa\u0301larligu heilsuna."}, {"text_idx": "#000010", "text": "I\u0301 januar 2021 fo\u0301r a\u0301taki\u00f0 \u201cVirkin januar\u201d av bakkastokki fyri fyrstu fer\u00f0 og hevur a\u0301taki\u00f0 veri\u00f0 somiki\u00f0 v\u00e6leydna\u00f0, at ta\u00f0 hevur ment seg til eitt afturvendandi tiltak, i\u00f0 er b\u00e6\u00f0i i\u0301 januar og oktober hv\u00f8rt a\u0301r. Hettar er tri\u00f0ju fer\u00f0, at ein a\u0301lmanakki er t\u00f8kur i\u0301 januar, og er hann b\u00e6\u00f0i til b\u00f8rn, ung og vaksin, stovnar, sku\u0301lar og arbei\u00f0spla\u0301ss."}, {"text_idx": "#000011", "text": "Fo\u0301lkaheilsura\u0301\u00f0i\u00f0 eggjar til at bru\u0301ka a\u0301lmanakkan sum eitt ambo\u00f0 til at gera nakrar sma\u0301ar ger\u00f0ir hv\u00f8nn dag, sum eru vi\u00f0 til at styrkja sa\u0301larligu heilsuna. Loyp u\u0301t i\u0301 ta\u00f0 og fa\u0301 i\u0301bla\u0301stur til virksemi, sum passa t\u00e6r og sum gevur meining fyri teg. Byrja a\u0301ri\u00f0 v\u00e6l og ver virkin a\u0301 fj\u00f8lbroyttan ha\u0301tt. Hettar gevur t\u00e6r og fo\u0301lki rundan um teg st\u00f8rri gle\u00f0i."}, {"text_idx": "#000013", "text": "Ta\u00f0 er upp til ti\u0301n, um tu\u0301 vilt fylgja uppskotunum hv\u00f8nn dag, av og a\u0301, bru\u0301ka a\u0301lmanakkan sum i\u0301bla\u0301stur, ella um tu\u0301 hevur ti\u0301ni egnu hugskot, hvussu tu\u0301 vilt vera virkin i\u0301 januar. Ta\u00f0 er umra\u0301\u00f0andi at vera virkin uppa\u0301 ymiskar ma\u0301tar, og ta\u00f0 eru t\u00e6r sma\u0301u ger\u00f0irnar sum muna!"}, {"text_idx": "#000014", "text": "A\u0301lmanakkarnir kunnu takast ni\u00f0ur sum prent ella mynd a\u0301 heimasi\u0301\u00f0uni hja\u0301 Fo\u0301lkaheilsura\u0301\u00f0num her, og uppsl\u00f8g fyri hv\u00f8nn dag eru eisini at finna a\u0301 Facebook si\u0301\u00f0uni \u201cABC fyri sa\u0301larliga heilsu\u201d og Instagramsi\u0301\u00f0uni \u201cFolkaheilsuradid\u201d."}, {"text_idx": "#000015", "text": "Vi\u0301s okkum, hvussu tu\u0301 ert virkin"}, {"text_idx": "#000016", "text": "I\u0301 sambandi vi\u00f0 Virkin januar skipar Fo\u0301lkaheilsura\u0301\u00f0i\u00f0 eins og a\u0301\u00f0ur fyri eini kapping. Endama\u0301li\u00f0 vi\u00f0 kappingini er, at tu\u0301 kanst geva \u00f8\u00f0rum i\u0301bla\u0301stur til at vera virkin i\u0301 januar. Eisini kann kappingin skapa tilvit um, hvussu sma\u0301ar ger\u00f0ir i\u0301 gerandisdegnum kunnu gera mun fyri sa\u0301larligu heilsuna hja\u0301 t\u00e6r og \u00f8\u00f0rum rundan um teg."}, {"text_idx": "#000017", "text": "Um tu\u0301 hevur Instagram, kanst tu\u0301 luttaka i\u0301 kappingini vi\u00f0 at fylgja Instagramsi\u0301\u00f0uni \u201cFolkaheilsuradid\u201d og hyggja eftir okkara uppslagi vi\u00f0 eini lei\u00f0beining um lutt\u00f8ku i\u0301 kappingini. I\u0301 stuttum sny\u0301r ta\u00f0 seg um, at tu\u0301 vi\u00f0 n\u00f8krum a\u0301vi\u0301sum \u201chashtags\u201d leggur myndir u\u0301t a\u0301 Instagram, sum vi\u0301sa, hvussu tu\u0301 ert virkin i\u0301 januar."}, {"text_idx": "#000018", "text": "Vinningurin hesafer\u00f0 er er eitt ga\u0301vubr\u00e6v a\u0301 4.000 kr. fra\u0301 Atlantic Airways. Vinnarin f\u00e6r sostatt m\u00f8guleika at bjo\u0301\u00f0a onkrum vi\u00f0 s\u00e6r a\u0301 eina fer\u00f0. A\u0301 fer\u00f0ini kunnu tit vera virkin, saman og hugbundin og skapa go\u0301\u00f0 minnir saman."}, {"text_idx": "#000019", "text": "Gott ny\u0301ggja\u0301r og go\u0301\u00f0an virknan januar!"}, {"text_idx": "#000021", "text": "I\u0301tro\u0301ttahallir i\u0301 To\u0301rshavnar kommunu longur opi\u00f0"}, {"text_idx": "#000024", "text": "Din e-mailadresse vil ikke blive publiceret. Kr\u00e6vede felter er markeret med *"}, {"text_idx": "#000025", "text": "Gem mit navn, mail og websted i denne browser til n\u00e6ste gang jeg kommenterer."}, {"text_idx": "#000029", "text": "Sign in to your account"}]